
Бүген Татарстан Республикасы Президенты Рөстәм Миңнеханов Татарстанда гамәлгә ашырыла торган барлык инициативаларга һәм проектларга ышанычы һәм ярдәме өчен бүген Россия Президенты Владимир Путинга төбәк сайлаулары вакытында Бердәм тавыш бирү көнендә сайланган 20 Россия Федерациясе субъектының иң югары вазыйфаи затлары белән очрашу барышында рәхмәт белдерде.

Очрашу видеоконференцэлемтә режимында узды.

Рөстәм Миңнеханов, аерым алганда, сайлау кампаниясенең яңа коронавирус инфекциясе пандемиясе һәм катлаулы икътисадый вәзгыять белән бәйле чорда узуын билгеләп үтте. «Мин система барлыкка китерүче предприятиеләргә, кече һәм урта бизнеска, үзмәшгульләргә ярдәм итү өлешендә Хөкүмәтнең кабул ителгән карарлары һәм тиз гамәлләре өчен Сезгә аерым рәхмәт белдерәсем килә, - диде Рөстәм Миңнеханов, Владимир Путинга мөрәҗәгать итеп. - Һәм иң мөһиме – моңа аеруча мохтаҗ булган халык катламнарына ярдәм итү. Барлык чаралар да халык тарафыннан яхшы кабул ителде, һәм бу безгә сайлау кампаниясен лаеклы үткәрергә мөмкинлек бирде».

Рөстәм Миңнеханов сүзләренчә, бүген Россия Президенты тарафыннан билгеләнгән Милли максатлар халыкның тормыш сыйфаты турында сөйли. «Татарстан барлык проектларны да вакытында гамәлгә ашырачак, дип ышандырып әйтә алам. Шулай ук коронавируска һәм башка заман өндәүләренә белән бәйле барлык мәсьәләләр дә хәл ителәчәк һәм без аларны хәл итәчәкбез», - диде Татарстан Республикасы Президенты.

«Без - сезнең команда әгъзалары һәм территорияләребезне үстерү һәм илебез үсеше өчен барысын да эшләячәкбез", - диде Рөстәм Миңнеханов.

Россия Президенты Владимир Путин билгеләп үткәнчә, Рөстәм Миңнеханов – тәҗрибәле җитәкче һәм аның профессиональ командасы бар. «Алдагы еллардагы кебек үк, сез тырышып эшләячәксез, һәм мин сезнең республика алдында торган бурычларны ничек кҗиренә җиткереп хәл итүегезне беләм», - диде ул.

Владимир Путин коронавирусны профилактикалау өлкәсендәге ситуацияне дә контрольдә тотарга кушты. «Бу елның язында булган чикләү чараларына әйләнеп кайтасы килми, шуңа күрә агымдагы таләпләрне үтәү мөһим, һәм иң мөһиме – кешеләр белән диалог алып бару, ул гражданнарга көчләп тагуларның катгый рәвешләрен булдырмас өчен кирәк», - диде Россия Президенты.

"Сез кешеләр белән диалог алып бара беләсез, һәм сезнең иң яхшы сыйфатларыгызны кулланырга кирәк, - диде Владимир Путин. - Кешеләр белән эшләү белү тәҗрибәсе һәм осталыгы бик мөһим".
Рөстәм Миңнеханов Владимир Путин белән очрашуда: коронавируска һәм башка заман өндәүләренә бәйле барлык мәсьәләләр дә хәл ителәчәк һәм без аларны хәл итәчәкбез